|  |  |
| --- | --- |
| Читалище лого | **НАРОДНО ЧИТАЛИЩЕ „ОТЕЦ ПАИСИЙ - 1893”**  **ВЕЛИНГРАД**  бул. „Хан Аспарух” № 31, тел.: 0359/ 5 27 47,  e-mail: [opaisii\_vg@abv.bg](mailto:opaisii_vg@abv.bg), сайт: <http://chitalishte.eu> |

# До Дирекция ХСД

|  |  |
| --- | --- |
| Читалище лого | **НАРОДНО ЧИТАЛИЩЕ „ОТЕЦ ПАИСИЙ - 1893”**  **ВЕЛИНГРАД**  бул. „Хан Аспарух” № 31, тел.: 0359/ 5 27 47,  e-mail: [opaisii\_vg@abv.bg](mailto:opaisii_vg@abv.bg), сайт: <http://chitalishte.eu> |

# Община Велинград

# ГОДИШНА ПРОГРАМА

ЗА ДЕЙНОСТТА НА

НАРОДНО ЧИТАЛИЩЕ „ОТЕЦ ПАИСИЙ - 1893”

**2021 г**.

ОСНОВНИ ПРИОРИТЕТИ

Годишната програма за дейността на Народно читалище „Отец Паисий - 1893“, гр. Велинград, за 2021 година е изготвена въз основа на Закона за народните читалища, Закона за закрила и развитие на културата и е съобразена с общинската културна политика, осъществявана на основание на съществуващата нормативна уредба и чрез изпълнението на Общинския културен календар.

Работата на читалището е насочена към местната общност и към задоволяване на нейните потребности, свързани със създаване и разпространяване на духовни ценности, запазване на местните обичаи и традиции, обогатяване на културния живот, социалната и образователната дейност, подобряване на достъпа до информация в града. Читалището работи с външни специалисти за запазване високото художествено качество на работа и полага усилия за изграждането и задържането на местен капацитет от професионалисти.

Основните цели на читалището са:

* Развитие и обогатяване на културния живот, социалната и образователна дейност в гр. Велинград;
* Запазване на местните обичаи и традиции;
* Разширяване на знанията на гражданите и приобщаването им към ценностите и постиженията на науката, изкуството и културата;
* Възпитаване и утвърждаване на национално самосъзнание;
* Осигуряване на достъп до информация;

ОСНОВНИ ДЕЙНОСТИ ЗА ПОСТИГАНЕ НА ЗАЛОЖЕНИТЕ ПРИОРИТЕТИ И ЦЕЛИ:

* уреждане и поддържане на библиотеки, читални, фото-, филмо- и видеотеки, както и създаване и поддържане на електронни информационни мрежи;
* развиване и подпомагане на любителското художествсно творчество;
* организиране на школи, кръжоци, курсове, клубове, кино- и видеопоказ, празненства, концерти чествания и младежки дейности;
* събиране и разпространение на знания за родния край;
* създаване и съхраняване на музейни колекции съгласно Закона за културното наследство;
* предоставяне на компютърни и интернет услуги;

**КАЛЕНДАРЕН ПЛАН ЗА 2021 ГОДИНА**

Състави при НЧ „Отец Паисий – 1893”:

- Музикална школа по духови инструменти;

- Музикална школа по пиано;

- Детска театрална школа;

- Представителен младежки духов оркестър с мажоретен състав „Димитър Мечев”;

- Смесен хор „Николай Гяуров”;

- Самодейна театрална трупа;

- Литературен клуб „Никола Вапцаров”;

- Група за популярни песни „Велина”;

- Вокална група „Караоке”;

- Мъжка фолклорна група;

**М. ЯНУАРИ**

Отбелязване на 165 г. от рождението на Стоян Михайловски (1856) - български поет, сатирик, баснописец (1856-1927) февруари - среща с ученици от начален курс, които изучават басни (срещата може да бъде проведена и виртуално). Запознаване с творчеството на писателя. Баснята като литературен жанр.

21.01.2021 г. – участие на Мъжка фолклорна група в отбелязването на Ден на родилната помощ /Бабин ден/

**М. ФЕВРУАРИ**

235 г. от рождението на Вилхелм Грим (1786 г.) - немски филолог, издирвал немски народни приказки февруари - среща с ученици от предучилищна група (срещата може да бъде проведена и виртуално). Запознаване с книгите от автора, които има в наличност в библиотеката.

19.02. 2021 г. - участие на ПМДОМС „Димитър Мечев” в отбелязване годишнина от обесването на В. Левски

**М. МАРТ**

01.03.2021 г. – Събитие по случай деня на любителското изкуство

03.03.2021 г. - участие на ПМДОМС „Димитър Мечев” в отбелязване на годишнина от Освобождението на България от османско иго

08.03.2021 г. – литературно четене – гост на Литературен клуб „Никола Вапцаров” - Кирил Аспарухов

**М. АПРИЛ**

02.04 Международен ден на детската книга. Обявяването му е свързано с родения на тази дата световноизвестен датски писател Ханс Кристиян Андерсен. Изложба с рисунки на герои от приказки. Витрини с детски книги от фонда на библиотеката.

04.2021 г. - 55 г. от смъртта на Димитър Димов – български писател

Изнесено обучение – урок в Интернет клуба към библиотеката с ученици от гимназиите в града.

04.2021 г. – Театрално представление – гостуващ театър

04.2021 г. – театрална продукция на Детска театрална школа за 04.2021 г. – концерт по случай Великденските празници

**М. МАЙ**

05.2021 г. - „Хорова среща” – гостува мъжки хор - Италия

06.05.2021 г. - участие на ПМДОМС „Димитър Мечев” в отбелязване на Ден на българската армия

11.05.2021 г. – литературно четене – Литературен клуб „Никола Вапцаров, посветено на Деня на библиотекаря. Поредица от срещи за популяризиране на услугите, които предлага библиотеката;

24.05.2021 г. – участие на ПМДОМС „Димитър Мечев” и ВГ „Караоке” в програмата по отбелязване на Ден на славянската писменост и култура

05.2021 г. - Театрално представление – гостуващ театър

**М. ЮНИ**

01.06.2021 г. - продукция на Детска театрална школа по случай Деня на детето

02.06.2021 г. - участие на ПМДОМС „Димитър Мечев” в програмата по отбелязване Деня на Ботев

04.06.2021 г. до 09.06.2021 г. - Участие на самодейния театрален състав във фестивала на любителското театрално изкуство гр. Каварна

06.2021 г. - Театрално представление – гостуващ театър

06.2021 г. - Концерт на школата по пиано по повод приключване на учебната 2020-2021 г.

06.2021 г. – Годишна продукция на децата от музикалната школа по повод приключване на учебната 2020-2021 г.

Отбелязване 370 г. от отпечатването на сборника с молитви „Абагар” от Филип Станиславов - първата българска печатна книга с новобългарски език - среща - разговор с издател за пътя от създаването на книгата до нейното отпечатване.

**М. ЮЛИ**

07.2021 г. - в библиотеката - Детски дни за четене и илюстрация на любима книга.

07.2021 г. - Театрално представление – гостуващ театър

07.2021 г. – отбелязване 55 години от сформирането на духов оркестър „Димитър Мечев”

07.2021 г. – отбелязване на 20 години от сформирането на Вокална група „Велина”

07.2021 г. – участие на читалищните състави в програмата на велинградските културни тържества

27-31.07.2021 г. – кино панорама

**М. АВГУСТ**

01.08.2021 г. – 31.08.2021 – 3D кино в салона на читалището

02.08.2021 г. - Отбелязване на Деня на Илинденско -Преображенското въстание

**М. СЕПТЕМВРИ**

09.2021 г. – отбелязване на 135 г. от рождението на Ран Босилек – български писател, поет и преводач (1886-1958) - изложба с книги от библиотеката и откъси от филми по произведения на писателя. Изнесено обучение „Как книгата може да стане филм“

06.09.2021 г. - участие на ПМДОМС „Димитър Мечев” в отбелязване на Съединението на България

13.09.2021 г. - Отбелязване годишнина от рождението на Николай Гяуров

22.09.2021 г. - участие на ПМДОМС „Димитър Мечев” в отбелязване на годишнината от независимостта на България

**М. ОКТОМВРИ**

01.10.2021 г. – Ден на поезията - Среща и обсъждане на книга с поета Иван Ланджов; участие на група „Велина” по повод Деня на музиката и Деня на пенсионера

10.2021 г. - Театрално представление – гостуващ театър

**М. НОЕМВРИ**

11.2021 г. – отбелязване 150 години от рождението на Панайот Пипков – автор на химна „Върви народе възродени“ – среща-разговор, съвместно с ПДОМС „Димитър Мечев“

11.2021 г. - Театрално представление – гостуващ театър

11.2021 г. – литературно четене - литературен клуб „Никола Вапцаров”

01.11.2021 г. - Ден, посветен на Народните будители

**М. ДЕКЕМВРИ**

12.2021 г. - Конкурс на тема „Най-хубавият подарък за Коледа“ – за ученици 1-7 клас.

12.2021 г. - Театрално представление – гостуващ театър

16.12.2021 г. до 24.12.2021 г. - Коледни и Новогодишни концерти

**БИБЛИОТЕЧНО ДЕЛО**

Библиотеката е книжовен културно - информационен център, който предоставя равен достъп на информация за всички граждани. С оглед удовлетворяване потребностите на читателите, през 2021 г. е предвидено закупуването на нова литература. Библиотеката има готовност да се включи с инициативи към национални кампании, популяризиращи четенето и към тези, работещи за повишаване на интереса към българската съвременна литература.

През 2021 г. са предвидени и ежемесечни срещи и литературни обсъждания на Читателския клуб към библиотеката при НЧ „Отец Паисий – 1893” в Кафе-клуб „Читалнята”.

**Читалището запазва правото си да променя събитията в програмата, след съгласуване с експертите от „Хуманитарни и социални дейности” в администрацията на Община Велинград.**